Εξαιρετικός χώρος που μπορεί άνετα να φιλοξενήσει μια οικογένεια καθώς διαθέτει όλες τις ανέσεις, δεν έλειψε τίποτα από εμάς αλλά ούτε και από τα δυο μικρά μας παιδιά. Ο χώρος είναι καθαρός, άνετος και όμορφα διακοσμημένος. Πλεονέκτημα του σπιτιού είναι η όμορφη αυλή καθώς και η επάνω ταράτσα με το barbecue και τον ξυλόφουρνο. Η κουζίνα είναι πλήρης με όλα τα απαραίτητα σκεύη. Η περιοχή είναι πολύ ήσυχη και σχετικά κοντά στο Ηράκλειο (μόλις 15 λεπτά). Δεν συναντήσαμε τον Θεμιστοκλή αλλά τον πατέρα του ο οποίος ήταν ευγενικότατος και πρόθυμος να μας βοηθήσει. Σίγουρα το προτείνουμε ανεπιφύλακτα.